CELEX: 32014D0484
Language: el
Date: 2014-07-22 00:00:00
Title: Απόφαση 2014/484/ΚΕΠΠΑ του Συμβουλίου, της 22ας Ιουλίου 2014 , για την τροποποίηση της κοινής θέσης 2003/495/ΚΕΠΠΑ σχετικά με το Ιράκ

23.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 217/38
            
         ΑΠΌΦΑΣΗ 2014/484/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Ιουλίου 2014
   για την τροποποίηση της κοινής θέσης 2003/495/ΚΕΠΠΑ σχετικά με το Ιράκ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 7 Ιουλίου 2003 το Συμβούλιο υιοθέτησε την κοινή θέση 2003/495/ΚΕΠΠΑ (1), κατ' εφαρμογή της απόφασης 1483 (2003) του Συμβουλίου Ασφαλείας των Ηνωμένων Εθνών (ΣΑΗΕ).
            
         
               (2)
            
            
               Ορισμένες διατάξεις της κοινής θέσης 2003/495/ΚΕΠΠΑ χρειάζονται αποσαφήνιση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην κοινή θέση 2003/495/ΚΕΠΠΑ προστίθεται το ακόλουθο άρθρο:
   
      «Άρθρο 2α
      Κανένα κεφάλαιο ή οικονομικός πόρος δεν διατίθεται, είτε άμεσα είτε έμμεσα, προς ή για όφελος των προσώπων και των οντοτήτων που αναφέρονται στο άρθρο 2 στοιχείο β).
      Επιτρέπονται εξαιρέσεις όσον αφορά κεφάλαια και οικονομικούς πόρους που:
      
                  α)
               
               
                  απαιτούνται για την ικανοποίηση βασικών αναγκών των προσώπων που αναφέρονται στο άρθρο 2 στοιχείο β) και των εξαρτημένων μελών των οικογενειών τους, συμπεριλαμβανομένων πληρωμών για τρόφιμα, ενοίκια ή υποθήκες, φάρμακα και ιατροφαρμακευτική περίθαλψη, φόρους, ασφάλιστρα και τέλη προς επιχειρήσεις κοινής ωφελείας·
               
            
                  β)
               
               
                  προορίζονται αποκλειστικά για την πληρωμή εύλογων αμοιβών επαγγελματιών και την κάλυψη δαπανών που έχουν σχέση με την παροχή νομικών υπηρεσιών·
               
            
                  γ)
               
               
                  προορίζονται αποκλειστικά για την πληρωμή τελών ή χρεώσεων για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων και οικονομικών πόρων, ή
               
            
                  δ)
               
               
                  που είναι αναγκαία για τα έκτακτα έξοδα, υπό τον όρο ότι η οικεία αρμόδια αρχή έχει κοινοποιήσει τους λόγους για τους οποίους θεωρεί ότι θα πρέπει να χορηγηθεί ειδική άδεια, στις αρμόδιες αρχές των άλλων κρατών μελών και στην Επιτροπή, τουλάχιστον δύο εβδομάδες πριν την αδειοδότηση».
               
            
   Άρθρο 2
   Η παρούσα απόφαση τίθεται σε ισχύ την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 22 Ιουλίου 2014.
      
         
            Για το Συμβούλιο
         
         
            H Πρόεδρος
         
         C. ASHTON
      
   
   
      (1)  Κοινή θέση 2003/495/ΚΕΠΠΑ του Συμβουλίου, της 7ης Ιουλίου 2003, σχετικά με το Ιράκ και την κατάργηση των κοινών θέσεων 96/741/ΚΕΠΠΑ και 2002/599/ΚΕΠΠΑ (ΕΕ L 169 της 8.7.2003, σ. 72).